आनंदाची बातमी! सोन्याच्या किंमतीत घसरण; जाणून आजचे दर

Gold-Silver Price Today | आजकाल नागरिक सोने, चांदीमध्ये गुंतवणूक करण्यास प्राधान्य देत असतात. अशातच गेल्या महिन्यात सोन्यानी उसळी घेतली आहे. मात्र ग्राहकांना या महिन्याला काहीसा दिलासा मिळाला आहे. अशातच आज सोन्याच्या दरात घसरण झाली आहे. मात्र चांदीच्या दरात उसळी पाहायला मिळत आहे.

आज १० ग्रॅम २४ कॅरेट सोन्याची किंमत ७२,८२० रुपये आहे. तर चांदी ८५,३६० रुपये प्रति किलो आहे. मागील ट्रेडमध्ये चांदीची किंमत ८४,७३० रुपये प्रतिकिलो होती. तसेच उत्पादन शुल्क, राज्य कर आणि मेकिंग शुल्कामुळे सोन्याच्या दागिन्यांच्या किमती भारतभर बदलत असतात.

(वरील सोन्याचे दर सूचक आहेत आणि त्यात जीएसटी, टीसीएस आणि इतर करांचा समावेश नाही. अचूक दरांसाठी तुमच्या स्थानिक ज्वेलरशी संपर्क साधा.)

हेही वाचा – ‘राज ठाकरेंनी मोठी चालबाजी केली’; किरण मानेंची पोस्ट चर्चेत

सोन्याची शुद्धता कशी तपासावी?

सोन्याची शुद्धता तपासण्यासाठी एक अ‍ॅप बनवण्यात आले आहे. ‘BIS Care app’ या अ‍ॅपच्या माध्यमातून ग्राहक सोन्याची शुद्धता तपासू शकतात. तसेच या अ‍ॅपच्या मदतीने आपण फक्त सोन्याची शुद्धताच तपासू शकत नाही तर यासंबंधित तक्रारीसुद्धा नोंदवू शकतो. वस्तूंचा परवाना, नोंदणी आणि हॉलमार्क क्रमांक चुकीचा असल्याचे आढळल्यास, ग्राहक या अ‍ॅपमधून लगेच त्याबद्दल तक्रार करू शकतात. या अ‍ॅपच्या माध्यमातून ग्राहकाला तक्रार नोंदविण्याबाबतची माहितीही तत्काळ मिळणार आहे.

२४ कॅरेट शुद्ध सोन्यावर ९९९ लिहिलेले असते.
२२ कॅरेट शुद्ध सोन्यावर ९१६ लिहिलेले असते.
२१ कॅरेट शुद्ध सोन्यावर ८७५ लिहिलेले असते.
१८ कॅरेट शुद्ध सोन्यावर ७५० लिहिलेले असते.
१४ कॅरेट शुद्ध सोन्यावर ५८५ लिहिलेले असते.